section_heading: Radnja
paragraph_text: Živjeli jednom kralj i kraljica koji su se silno voljeli. Za sreću im je bilo potrebno samo dijete, i napaokon kad su već izgubili svu nadu kraljica rodi prekrasnu djevojčicu i nazvaše je Aurora. Nazvaše je po zori jer im je život ispunila suncem. Sretni što im se želja ispunila kralj i kraljica organizirali su proslavu povodom njenog rođenja, a Aurora je već tada zaručena za princa Filipa. Filip je sin kralja Huberta, te se nakon vjenčanja njega i Aurore dva kraljevstva imaju zauvijek ujediniti. Kralj i kraljica pozvali su cijeli kraj i okolicu na proslavu, a među gostima su bile i tri dobre vile: Flora, Fauna i Sunčica (eng. Merryweather). Flora je podarila princezi dar ljepote, a Fauna dar pjesme. No prije nego što je Sunčica uspjela podariti svoj dar,zapuše snažan vjetar, vrata se otvore snažnim treskom, zagrmjelo je, a s munjama se pojavila zla vila Zlurada (eng. Maleficent). Ona je vidjela da je riječ o nekakvoj proslavi pa se razljutila zato što ona nije pozvana. Tada ugledala malu princezu u koljevci pa je rekla da će otići no prije nego što ode i ona će nešto podariti maloj princezi i reče da će princeza uistinu biti sve draža i ljepša i da će je voljeti svi oko nje, ali prije nego što sunce zađe na njen šesnaesti rođendan udost će prstom na vreteno i umrijet će. No kad je kralj naredio stražarima da je uhvate ponovno je zagrmjelo i zla vila je nestala. Vila Sunčica još nije podarila svoj dar pa može spasiti prncezin život, nije u stanju poništiti Zluradinu kletvu, ali ju može ublažiti. Princeza ne će umrijeti nego će zaspati, a iz sna ju može probuditi jedino poljubac prave ljubavi. I dalje zabrinut kralj Stjepan naredi spaliti sva vretena u kraljevstvu. Tri dobre vile nastojeći zaštititi Auroru maskiraju se u seljanke i odvedu je u šumsku kolibu gdje će boraviti do svog šesnaestog rođendana.Kad navrši šesnaest kletva će nestati i Aurora će se moći bezbrižno vratiti kući.